JohanHeinsen/ENO huggingface dataset:
Aalborgs Stifts Adresseavis, 1826-11-16
Viborg, den 13de November. Efter nogle Dages Slud med Hagl og Snee i afvigte Uge, hvorpaa fulgte saa stærk Frost, at Liimfjorden fra Virksund begyndte at iislægges, kom igaar To med stærk Regn. - Kornpriserne vare i Løverdags: Rug Tdn. 6 Rbd. 2 a 4 Mk., Byg 5 Rbd. 2 a 3 Mk., Kartofler 9 1/2 a 11 Mk., magre slagtede Gæs 2 Mk., dito bedre 3 Mk. 8 s. Stykket. Aalborg
Aalborgs Stifts Adresseavis, 1826-11-16
J Tirsdags løb Hurtigløberen Wulff for en talrig Samling af Tilskuere Exerceerpladsen sine ti Gange rundt i den belovede Tid og derpaa den ellevte Gang extra. Jgaar afreiste han fra Aalborg.
Aalborgs Stifts Adresseavis, 1826-11-16
Bekjendtgjørelser. Til Efterretning for dem, som maatte ønske Sikkerhed, imod Tab ved Jldsvaade af deres rørlige Eiendomme, bekjendtgjøres herved af undertegnede Direction. Præmierne, hvorfor Meubler og Effecter, samt Vare og Kreature forsikkres, ere, efter Bygningernes Beskaffenhed, den mindre eller større Fare af Antændelse, som det Forsikkrede er underkastet, og den forsikkrede Sums Størrelse fra 3/4 indtil 1 3/3 pCto. aarligen.
Aalborgs Stifts Adresseavis, 1826-11-16
Hos Compagniets Commissionairer, der ere forsynede med Policer, og autoriserede til at antage de Forsikkringer, som maatte begiæres, findes tillige Tabeller, der nøiere udvise hvilken Præmie, der efter forberørte Omstændigheder er at erlægge.
Aalborgs Stifts Adresseavis, 1826-11-16
De i Jyllands Stifter, til hvem Commissions=Forretningerne for nærværende Tid ere overdragne, ere: Aalborg, Hr. Etatsraad Hornsyld og Hr. Kammerraad Lund. Aarhuus, Hr. Kjøbmand Røgind. Frederikshavn, Hr. Krigsassessor Møller. Fredericia, Hr. Brandinspecteur Brosbøll. Hjørring, Hr. N. Christensen. Holstebroe, Hr. Kæmnerkasserer Wang. Horsens, Hr. Kammerraad Willesen. Mariager, Hr. Examinatus juris Lewerkhuusen. Nibe, Hr. Krigsassessor Arntzen. Randers, Hr. Cancellieraad Stabel. Ribe, Hr. Contorist Andersen. Skive, Hr. Procurator Thorup. Thisted, Hr. Postmester Carstensen. Varde, Hr. Borgercapitain Warthoe. Veile, Hr. Capitain Hoffmann. Viborg, Hr. Kammerraad Just.
Aalborgs Stifts Adresseavis, 1826-11-16
Efter den for Compagniets Repræsentanter og Tilforordnede afgivne Forklaring var Beholdningen, ved det 28de Assurance Aars Slutning, i Activer, efter Udbyttets Fradrag, rede Sølv, Sølv, Sedler og Tegn.... 1, 172,364 Rbd. 87 s.
Aalborgs Stifts Adresseavis, 1826-11-16
De fra 1ste Juli til 30te September d. A. indkomne Præmier og Policepenge have andraget. r. S. 11,663 Rbd. 80 sk. For Brandskaber er udbetalt i samme Qvartal............ r. S. 5681 Rbd. 52 s.
Aalborgs Stifts Adresseavis, 1826-11-16
Den løbende Risque var, den 30te September d. A. r. S., 156, 141 Rbd. 64 s. Kjøbenhavn, i Directionen for det almindelige Brandassurance-Compagnie for Varer og Effecter, den 1ste Novbr 1826. Hammerich. Lassen. Møller.
Aalborgs Stifts Adresseavis, 1826-11-16
Jagten De Tre Søstre, af Aalborg, ført af Th. Pank, agter at afseile sidst i denne Uge til Kjøbenhavn og medtager Fragtgods og Passagerer. Aalborg den 16de November 1826.
Aalborgs Stifts Adresseavis, 1826-11-18
Sverrig. Fra Stockholm skrives under 3die November: "Jgaar har Hans Excellence Ministeren for de udenlandske Anliggender Grev von Wetterstedt og Hofcantsleren Hr. von Schulzenheim paa den ene Side, og den kongelig Danske Sendemand ved vort Hof Hr. von Krabbe paa den anden Side, undertegnet en Tractat til Regulering af Sverriges og Norges Handelsforholde med Danmark. Dette Fordrag støtter sig paa højst liberale Grundsætninger og skienker Undersaatterne i de tre Riger, gjensidigen alle de Fordele, som de privilegerteste Nationer nyde. Sverrig har til Begunstigelse for Danmark givet Slip paa sin Navigations=Act (Product-Placat), hvorimod er tilsikkret vore Skibe lige Fordele i Danmark, og denne Skibsfartsfrihed er ogsaa udstrakt til de smaa Skibe, som drive Kysthandel imellem de tre Riger. J Henseende til Havne, Fyr=, Lods= og Bjerge=Penge ere alle tre Landes Skibe ud. i Forskel stillede lige med Jndenlandske.
Aalborgs Stifts Adresseavis, 1826-11-18
Dette Fordrag er fra 1ste Januar 1827 af gjældende i 10 Aar. Den til Toldvæsenets Bistand mod Lurendreieri, det er Smugleri, ved Fiskerleiet Raa hensendte Militærcommando, har nu faaet befaling at staae Toldbetjenter bi endog blot paa disses mundtlige Begjering.
Aalborgs Stifts Adresseavis, 1826-11-18
Rusland og Tyrkiet. Odessa, den 18de October. Det væsentlige Jndhold af Tilsætnings-Overeenskomsten, som er forelagt af de Russiske Befuldmægtigede i Akierman og antaget af de Tyrkiske Commissarier, er følgende: Art. 1. Stadfæstelse af Tractaten til Bucharest, der er at ansee som bogstavelig indeholdt i nærværende Overeenskomst. Art. 2. Bestemmelsen af Grændsen i Bessarabien, i Overeensstemmelse med den 4de Art. i Tractaten til Bucharest. Grændserne bestemmes saaledes, som de i Conference-Protocollen den 21de August 1817 bleve fastsatte imellem Baron Stroganow og de Ottomanniske Commissarier. Art. 3. Alle tidligere Conventioner med Hensyn til Fyrstendommerne Moldau og Wallachiet ere stadfæstede. Porten forpligter sig til inden sex Maaneder efter denne Overeenskomstes Underskrivt at fornye Hatti=Scheriffet fra 1802. Men med Hensyn til disse Provindsers nærværende Tilstand, og i det man har fundet for godt at anbetroe Regeringen over dem til Moldauiske og Wallachiske Bojarer, en Forandring, hvortil Rusland har givet sit Samtykke, underkaster Porten sig de Clausuler, som ere specificerede i Consessionerne angaaende denne Gienstand. Disse Clausuler angaae Valget af Fyrsterne, hvilket efter gammel Skik skal skee igjennem begge Divanerne, og stadfæstes af Porten, som kuns vil tilstaae de nye Hospodarer Jnvestituren; Hospodarernes Valgbarhed paany, deres Afsættelse, Afskedigelse og Varigheden af deres Regering; Forskrifter angaaende Opkrævning af Skatter og Grundrenter eller Afgifter; angaaende det hele Beløb af alle Grundrenter i to Aar; angaaende de under Revolutionen emigrerte Bojarers Tilbagekomst, og angaaende Antallet af Beschlier og Basch Beschli-Agaer, som bestemmes af Hospodarerne og de respective Divaner, uden at man kan vige af fra de for Aaret 1821 fastsatte Propositioner. Art. 4. Da Rusland i Overeensstemmelse med den 3die Art, i Tractaten til Bucharest har tilbagegivet Porten de erobrede faste Pladser i Asien, saa vil Grændsen imellem begge Riger i Fremtiden blive saaledes som den for nærværende Tid er. Art. 5. De ved den 8de Art. af Tractaten til Bucharest Servierne tilstaaede Fordele skulle indrømmes dem i Løbet af et Aar efter at nærværende Convention er underskrevet. Disse Fordele, saaledes som de Deputerede forlange dem, ere Opkrævelse af Skatter og Grund-Afgifter een Gang for alle, Tilbagegivelse af de Servien frarevne Districter (nogle Landsbyer), Handelsfrihed, Tilladelse til at kunne reise med egne Passer, Religionsfrihed og Ret til egen Retspleje samt Bestyrelse af de i Servien liggende Godser, som tilhøre Tyrkiske Eiere, dog med den Betingelse, at aflægge Regnskab for Beløbet, Oprettelse af Skoler og Bogtrykkerier, Tyrkernes Uddelukkelse fra Servien, med Undtagelse af Besætningerne i de faste Pladser o. s. v. Enhver an en Fordring, som Servierne gjøre, og som ikke er stridende imod Hs. Høiheds troe Undersaatters Pligter, skal bevilges af Porten. Art. 5. Liqvidation af de gjensidige Undersaatters Anliggender og Reclamationer, med Jndbegreb af Barbareskernes Røverier, og den siden 1821 ved Jndgreb i de bestaaende Tractater foraarsagede Skade.
Aalborgs Stifts Adresseavis, 1826-11-18
En combineret Commission skal inden otte Maaneder berigtige denne Liqvidation, og den Sum, der bestemmes til Erstatning, skal udbetales det Russiske Gesandtskab i Constantinopel. Art. 7. Denne Artikel deler sig i fire Puncter: a) Alle i den 7de Artikel af Tractaten i Jassi indeholdte Puncter med Hensyn til Barbaresk-Regeringerne beholdes, og Porten forpligter sig desuden til efter to Maaneders Forløb, efter Jndgivelsen af det Russiske Gesandtskabs Jeclamationer, af det Keiserlige Skatkammer til det Russiske Gesandtskab at betale enhver af Barbareskerne foranlediget Skade, saasnart disse ikke strax selv ville gjøre det, i Følge det første dem til den Ende tilstillede Firman. b) Porten lover overhovedet at opfylde alle den ved Handelstractaten med Rusland i Aaret 1783 paalagte Forpligtelser, og fornemlig Art. 1, 31 og 35, samt alt, hvad der sikrer fri Gjennemgang af Skibe med Russisk Flag. e) Porten bevilger Overladen (Transportement) af Skibe, og ophæver alle Forandringer. d) Porten antager Ruslands gode Tjenester med Hensyn til at modtage i det sorte Hav alle Flag, som hidtil vare udelukkede derfra. Art. 8. Ratificationen af den nærværende Convention skulde finde Sted inden fire Uger, eller tidligere om det er muligt.
Aalborgs Stifts Adresseavis, 1826-11-18
Blandinger. Det Franske Theater har lidt et overordentlig Tab ved Talmals Død, og de Franske Blade ere fulde af biografiske Skizzer over ham. Han var fød i Paris 1750, og debuterede den 15de November 1787 i Mahomed i Seides Rolle. Hans Død beklages meest af Ulykkelige, for hvem hans Huus og Pung stedse var aaben; thi han var god og følsom. Saasnart han havde forladt Scenen, hvor man i ham saae den skrækindgydende Helt, den frygteligste Monark, Manden der var fortrolig med Mord, Forgiftelser og Udaad, var han et ganske andet Væsen; da var han som et Barn, et ganske herligt Barn. De Timer han havde tilovers fra Udøvelsen af sin Kunst deelte han mellem Studium og sine Roller, og Reiser til sit prægtige Land sæde i Brunoy, der var Samlingsplads for Frankrigs Hovedstads berømteste Skuespillere og dramatiske Skribentere, samt for et lidet Antal af Venner, som Talma der gjerne faae, og hvor han med udmærket Finhed og uendelig Grazie var en kjer Vært. Scrib, Forfatteren af den hvide Dame, er den frugtbarste af de nulevende franske Romantikere, og har skrevet en saadan Mængde af Stykker, som daglig opføres, at hans Autorandeel fra Theater Madame allene udgjør 3000 Franker om Maaneden. Betænker man derhos, at Stykker af ham afte paa een Aften gives paa fire forskellige Theatre, at Forestillingerne af hans Operaer (og Operadigteren deler i Frankerig Ære og Jndtægt med Komponisten) overskrider Tallet 80, saa kan man gjøre sig en Forestilling om hans Jndkomster. Personer uden Navn, yngere og ældre bringe ham deres Arbeider; hvad der behager ham, forandrer og forbedrer han, og sætter det saa, under sit eget Flag, igjennem.
Aalborgs Stifts Adresseavis, 1826-11-18
Keiseren af Østerrig har tilladt Redaktøren af Østerrigske Jagttager, virkelig Hofsecretær Joseph Anton Pilat, at anlægge og bære den ham at Paven tilstillede Christus Orden.
Aalborgs Stifts Adresseavis, 1826-11-18
J Byen Avennes i Norddepartementet leve for Tiden trende Franskmænd, som have oplevet besynderlige Æventyr; En gik som Artillerist med Toget til Ægypten, blev fangen af Araberne, og har levet 25 Aar i Nærheden af Jerusalem; en Anden har først tjent i den franske Armee, og er derefter gaaet med nederlandske Tropper til Batavia og har været 180 Mile dybt inde paa Øen Java, for at bekrige de Jndfødte; den Tredie blev som Dreng paa 9 Aar, da han fulgte sin Fader paa Moskoutoget, adskil fra Denne, og fangen af Tartarer, der førte ham paa hiinside Søen Baikal, hvorefter han med 4 Jtaliener rømte, og naaede endelig Tangarok hvor de ifjor fik en Understøttelse af Keiser Alexander. Denne Sidste lever nu i sin Fødebye, men paa det Offentliges Bekostning.
Aalborgs Stifts Adresseavis, 1826-11-18
Sir Walter Scott er nu ankommen til Paris og bivaanede den 3die Dennes Opførselsen af Jvanhoe i Ode ons-Theatret. Jmellem Akterne blev han gjort opmærksom paa Corneilles og Molieres Buster med de Ord: "See der, Deres Venner!" Digteren betragtede sine store Forgængeres Ansigtstræk med kjendelig Rørelse, og takkede for den ham beviste Opmærksomhed. Korrektions-Tribunalet i Genf har dømt en Grevinde v. Jersey for Bedragerier til et Aars Fængsel og 25 Gylden i Mulkt.
Aalborgs Stifts Adresseavis, 1826-11-18
Efter den Nürnberger Correspondent har en ved Hoffet i Dresden akkrediteret Diplomat i en Duel med en kongelig Statstjener faaet et Skud, hvoraf han skal være død.
Aalborgs Stifts Adresseavis, 1826-11-18
Politiet i Neapel nøder alle unge Mennesker til at afskjære deres Bakkenbarter, som ansees for et Tegn paa Karbonarisme. Overhoved hersker i hele Riget en stille Gjæring, da en Mængde Embedsmænd ere blevne arresterte som Medlemmer af hemmelige Selskaber.
Aalborgs Stifts Adresseavis, 1826-11-18
Ved Staden Dreux har en Søn havt den skrækkelige Ulykke, at skyde sin egen Fader paa Jagten, og er selv gaaet fra Forstanden derover. Ved Rochefort er Kiedelen sprungen i et Dampskib, som skulde transportere nogle fra Cadiz hjemsendte Soldater i Land, hvorved 2 Mennesker dræbtes og flere saaredes.
Aalborgs Stifts Adresseavis, 1826-11-18
Ligeledes er Dampskibet St. Jean fra Dieppe med en Besætning paa 27 Mand sjunket med Mand og Muus, paa 2 Drenge nær, paa Sandbankerne i Themsen. J München oprettes et Jnstitut for Blinde, som Kongen doterer med 50000 Gl. Schillers Arvinger staae i Accord med en Boghandler om, at overlade ham Forlagsretten til den afgangne Digters samlede Værker, for 70000 Rdr. Cour.
Aalborgs Stifts Adresseavis, 1826-11-18
Fædrelandet.
Aalborgs Stifts Adresseavis, 1826-11-18
Kjøbenhavn. J Magazin for Kunstnere og Haandværkere - et Blad, som fortjener almindelig Udbredelse - gjøres opmærksom paa Garve- og Farvestof af Valnødder. Nogle Steder, f. Ex. paa Bornholm, benyttes den grønne, løse Skal, der er omkring Valnødder, til Farvning: og skulde nogen af vore Farvere ønske at gjøre Brug af dem, kan til næste Aar et betydeligt Qvantum leveres, naar de derom henvende sig til Magazinets Udgiver, Hr. Dr. G. F. Ursin.
Aalborgs Stifts Adresseavis, 1826-11-18
Captain Lassen ved Kongens Livkorps døde den 10de d. M. pludseligt, efter at han 3 Timer forud havde været i Tjenesten paa Exerceerskolen.
Aalborgs Stifts Adresseavis, 1826-11-18
Til Baggesens Erindring skal der, efter Forlydende, paa den kongelige Skueplads i næste Maaned opføres hans Erik Eiegod. J samme Maaned ventes Øhlenschlægers nye Sørgespil: Væringerne i Myklegaard opført.
Aalborgs Stifts Adresseavis, 1826-11-18
Den nylig afdøde Geheimeraadinde von Numsen har et Sted i vor Historie. Hun var en Søster af Kong Christian den Syvendes Yndling Grev Holck, ægtede Over kammerjunker Geheimeraad von der Lühe og blev Over hofmesterinde hos Dronning Caroline Mathilde; men fik Afsked 1770. Efter von der Lühes Død giftede hun sig med Overkammerjunker Geheimeraad Numsen, som hun ogsaa overlevede. Hun efterlader sig Navn af en forstandig og agtværdig Dame. Landsoverrets samt Hof= og Stadsrets=Procurator J.N. Høst agter at udgive et alphabetisk Realregister over samtlige Aargange af Colligial=Tidenden. Værket vil blive 3 Dele, hver paa 20 Ark, Subscriptionen staaer aaben til December Maaneds Udgang.
Aalborgs Stifts Adresseavis, 1826-11-18
Hofraad Hambro er i disse Dage afreist fra Kjøbenhavn til London og Paris - og passerede Odense i Søndags. Cours den 14de November. Hamb. 2 M., a vista 224. Specier. 229. - Specier solgtes til 13 Rbmk. 12. s. - Bank-Disconto 5 pC. - Norske Speciessedler pr. 100 Specier 155 1/2 a 156 Rbd. Sdlr. - Svenske Sdlr. pr. Rd. Rigsgjeld 49 a 49 1/4 Rbs. Tegn. - 4 pCt. Kongl. Obligationer (uden Renter) 80 1/2 Rbdlr. Sedler. - Dito Dito 71 1/2 a 72 i Bco. - Nationalbank-Obligationer (af Laanet 4de Februar 1820) 100 a 100 1/2 Rbd. r. Sølv. - Dito Dito 114 1/2 a 115 i Sdlr. - 4 pC. uopsigel. Rigsbkobl. Renter pr. 6te Januar 90 a 90 1/2 Rbd. rede Sølv. - 6 pC. norsk Laan ved Hambro & Søn 103 1/2 i Banco. - 4 pC. Dito nye - i Banco. - Asiatiske Actier - i Sedler. - 3 pC. nye danske Obligat. 58 1/2 a 59 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-11-18
Cours: Hamborg den 14de November. Bordeau 25 3/4. - St. Petersborg 8 1/2. - London 36. 8 1/2. - Cadiz 88 1/2. - Lissabon 36 3/8. - Amsterdam k. S. 104 3/4. - Kjøbenhavn k. S. 227. - Specier 1 1/3 A. - Disc. - Viborg den 14de November. Hurtigløberen Hr. Philip viste i Gaar sin Færdighed. - Uagtet en gjennemtrængende Østenvind løb han 2 Mile, i 68 Minutter.
Aalborgs Stifts Adresseavis, 1826-11-18
Blandinger. Baggesens Nekrolog læses nu i Dansk Literaturtidende Nr. 45 og 46. Som man seer deraf, blev han immatriculeret som Student under Navn af Jens Baggesen, og da de Studerendes i Testemonierne anførte Navne grunde sig paa de medfølgende Døbesedler, kan dette tjene til Beviis for, at Baggesen ikke er døbt Jmmanuel, hvilket Navn han i sine Danske Skrifter først fra 1814 har givet sig, udentvivl til Ære for Jmmanuel Kant. Hans Danske Værker ville udkomme efter en Plan, han i de sidste Aar af sit Liv selv har lagt, i tvende forskjellige Afdelinger, under Titel poetiske og prosaiske Skrifter. Af Labyrinthen forefindes Manuscript til meere end 4 Bind Fortsættelse. Den Deel af Manuscriptet, som er Tysk, vil blive fordansket af Pastor C. J. Boye, med hvem Baggesens Sønner ere traadte i Forbindelse angaaende Udgivelsen af deres Faders Danske Værker. Disse ville udgjøre mellem 14 og 18 Bind a 30 Ark. Den i disse Dage udkomne Subskriptionsplan bestemmer Prisen for dette Værk, der vist nok vil blive en Prydelse for vor Literatur, da man har Grund til at vente, at det, som til enkelte Tider, Baggesens Digteraand uværdigt, var undsluppen hans Pen, deri ikke vil blive optaget, for Subskribenterne til 68 s. Arket paa godt Trykpapiir. Det vil prydes med Digterens kobberstukne billede efter Hornemanns Maleri, og et Facsimile af Digtet: "Der var en Tid, da jeg var meget lille. Skibsefterretninger. Gravesend. Den 31te October indkom Capt. J. G. Krohn, Catharine Kirstine, og den 4de November Capt. Evers, Fortuna, begge fra Aalborg.
Aalborgs Stifts Adresseavis, 1826-11-18
Jndsendt fra Frederikshavn.) Atter blev Frederikshavns Jndvaanere skrækket ved det frygtelige Brandraab, da der Fredag Aften den 3die Dennes, udbrød Jldløs i Byens nordre Bomhuus eller Consumtionscontoir. Formedelst Bygningens Beskaffenhed og det tililende Mandskabs Anstrængelse var man i ringere end en Time Herre, over Jlden, men i Tumulten skal for en i Bygningen boende Betjent Linde være forkommet nogle 1000 Rbd. af hans Man mon; omtrent 300 Specier fik han efter eget Sigende puttet i Lommerne. Ogsaa Consumtionsprotocollen var nærved gaaet fløiten, thi uheldigviis var betjent v. Barner ikke strax tilstæde og Hr. Overbetjent Brænth var fraværende paa en Landtour, hvilke Herrer vist ellers havde assisteret Hr. Linde. Man før nu formode at der for det Offentligges Regning vil blive opført en Bygning med høist nødvendig Locale for en lille Familie. - Aftenen derpaa fandt en Begivenhed Sted i samme Bye, hvorom haves forskjellige Meninger. rønt
Aalborgs Stifts Adresseavis, 1826-11-18
Aalborg Kirker. Sexogtyvende Søndag efter Trinitatis prædiker til Høimesse. i Budolphi Kirke Hs. H. Hr. Dr. Claudi, i Frue Kirke Hs. H. Hr. Stiftsprovst Ridder Schierup. Til Aftensang i Budolphi Kirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1826-11-18
Døbt. Den 12te November, Brændeviinsbrænder J. Svendsens Datter, Anne Cathrine; Fadd. Mad. Koppel, Jfr. Henneberg, Controlleur Tham, Kjøbmændene Johansen, og H. P. Hansen, Gartner S. Thisted, Toldbetjenterne Michelsen og Fischer, Bagermester Handrup, Handelsbetjent Wadum.
Aalborgs Stifts Adresseavis, 1826-11-18
Begravet. Den 13de November, Skrædermester S. Myhlendorfs Datter, Maren, 2 Aar 14 Dage. Sundbye Kirke.
Aalborgs Stifts Adresseavis, 1826-11-18
Ægteviede. Den 11te November, Hr. Kjøbmand Henrich Christian Juul af Aalborg og Jfr. Chirstine Marie Rold, fra Voerberggaard.
Aalborgs Stifts Adresseavis, 1826-11-18
Døbte. Den 12te November, Jeppe Sørensen Egholms Datter, Severine; Fadd. Christen Frosts Hustrue, Lars Raases Datter Mariane, Søren Larsen Skræder, Niels Christian Møller og Jens Christian Ladefoged. Alle af Sundbye. Lars Christian Christensens Søn, Jens Christian; Fadd. Mad. Beck, Jfr. H. Jbsen, Jacob Christensen, Jens Høs lev og Peder Poulsen. Alle af Sundbye.
Aalborgs Stifts Adresseavis, 1826-11-18
Begravede. Den 30te October, Proprietair P. Rold, 74 Aar; opholdende sig paa Voerbjerggaard. Den 9de November, Jndsidder S. Nielsens Hustrue, Cicilie Jensdatter, af Lindholm, 73 Aar. Den 14de, Uhrmager Terps Datter, Thorine Annette Christine, 1 1/2 Aar, af Nørre-Sundbye.
Aalborgs Stifts Adresseavis, 1826-11-18
Ved Tallotteriets 1268de Trækning i Kjøbenhavn udkom: No. 25. 88. 51. 44. 2.
Aalborgs Stifts Adresseavis, 1826-11-18
Bekjendtgjørelser. Efter 20 Timers haarde Lidelser af Krampeslag bortkaldte Forsynet i Dag Eftermiddag Kl. 2 1/2 vor Søn Julius, 6 Aar 5 Maaneder, hvilket sørgelig tilkjendegives Slægt og Venner. Aalborg den 16de November 1826. M. T. Eylersgaard, Jacob Eylersgaard. fød Thomaschytz.
Aalborgs Stifts Adresseavis, 1826-11-18
At den, over Jndvaanernes Bidrag til de Fattiges Forsørgelse for næste Aar, forfattede Ligning, er henlagt til enhver Vedkommendes Eftersyn paa Kassererens Contoir i Skolegadens Fattighuus, indtil Løverdagen den 25de dennes, det bringes herved til almindelig Kundskab. Aalborg, i Commissionen for Fattigvæsenet, den 18de November 1826.
Aalborgs Stifts Adresseavis, 1826-11-18
Enhver som maatte attraae at profitere af Underviisningen i den her, under min Bestyrelse værende Navigations=Skole, ville melde sig hos mig, inden Udgangen af denne Maaned, da samme tager sin Begyndelse som sædvanlig, den 1ste December d. A. Det erindres, at aldeles uformuende Søefarende heraf Byen, nyde frie Underviisning. Aalborg den 18de November 1826. Bluhme.
Aalborgs Stifts Adresseavis, 1826-11-18
Skipper H. Hansen med Skonnerten Mariane, afseiler herfra til Kjøbenhavn midt i indkommende Uge og medtager Fragtgods og Passagerer.
Aalborgs Stifts Adresseavis, 1826-11-18
Ved Undertegnedes Tobaksfabriqver, er fra Dato Prisen, for 1 Matte eller 50 Pund ordinær Karduus=Tobak 7 Rbd. og nogle af de øvrige Tobakker ere og forholdsviis forhøiet. Aalborg den 18de November 1826. P. Bønnelücke. Cohen & Kjer. Chr. Winding, Paa billige Vilkaar kan et godt Brænderie i Nærheden af et Mølle, erholdes til Leie, tilligemed en 30 Tdr. Land Markjorder og Locale til Beboelse; som anvises af Bertel Christensen, i Aalborg.
Aalborgs Stifts Adresseavis, 1826-11-18
Hollandske og Sveitzer Oste faaes hos Rybsahm. Almanakker for Aaret 1827 a 100 9 Rbd. 5 Mk. faaes hos Rottbøll Sadolin.
Aalborgs Stifts Adresseavis, 1826-11-18
Undertegnede, boende hos Hr. Muurmester Ludwig i Bispensgade, lige over for Hr. Kjøbmand Jonas Borup, modtager ligesom forhen Talg til Støbning, saavel til Forme som og til Spedelys, og leverer jeg det fornødne Garn dertil imod en meget billig Støbeløn; ligeledes udsælges daglig extra gode Formelys med Bomuldsvæger, 6 a 8 pr. Pdt. og Spedelys med linnede Væger, af forskjellige Størrelser, til nøieste Priser. Gode Vare og reel Behandling skal altid være min Bestræbelse. Aalborg den 23de October 1826. Cathrine, sal. Jensens.
Aalborgs Stifts Adresseavis, 1826-11-18
Hovedgaarden Thidemansholm, af ufrie Hovedgaardstaxt, Ager og Eng 30 Tdr. 1 Skp. 1 Alb., Skovskyld 1 Tdr. 3 Fdkr. 1 Alb. og Mølleskyld 4 Skpr. 1 Fdkr., beliggende i Taars Sogn, 2 Mile fra Hjørring Kjøbstad, saavel som det hertil henhørende Bøndergods 31 Gaarde og Stæder, hvoriblandt Dahls Vandmølle, af hvilken allene svares i Landgilde 15 Tdr. Rug, 17 Tdr. Byg og 4 Rbd. Sedler, samt 19 Huse, alt med Hartkorn, Ager og Eng 89 Tdr. 6 Skpr. 2/3 Alb. og Mølleskyld 3 Tdr. 1 Skp. 2 Fdkr., kan underhaanden erholdes tilkjøbs, naar derom handles med Undertegnede. For de Lysthavende som ere ubekjendte med Eiendommen, meldes at disse ere gode, og at der i Hovedgaardens Jorder hidtil er saaet 50 til 60 Tdr. Rug, 20 Tdr. Byg og 150 Tdr. Havre, som ved Opbrækning betydelig er, og kan forøges, fodres og græsses 50 Stkr. Stude, 30 Køer og 100 Faar, avles over 3 a 400 Læs Høe. J øvrigt kunne Eiendommene tiltrædes strax, og en stor Deel af Kjøbesummen blive indestaaende i samme. Thidemansholm den 15de November 1826. N. Brønnum.
Aalborgs Stifts Adresseavis, 1826-11-18
En Undertegnede tilhørende mørkegraae langstjernet Koe, er bortløben den 12te dennes: den eller de som maatte have optaget samme, bedes at anmelde det enten paa Addresse-Contoiret eller i min Boepæl i Gammel-Hasseris, da de i denne Anledning havte Omkostninger med Fornøielse skal blive betalt. Aalborg den 17de November 1825. Niels Justesen.